APSTIPRINU

Ogres novada pašvaldības mantas

novērtēšanas un izsoles komisijas

priekšsēdētājs O.Ercens

Ogrē, 2024.gada augustā

Nr.K.1-2/

**KUSTAMĀS MANTAS**

**Automašīnas CITROEN BERLINGO, ar valsts numuru GV6389 atsavināšanas  
OTRĀS IZSOLES NOTEIKUMI**

1. **Vispārīgie noteikumi**
   1. Transportlīdzekļa – automašīnas (rezerves daļām) CITROEN BERLINGO, ar valsts numuru GV6389 (turpmāk – Kustamā manta) atsavināšanas izsoles noteikumi (turpmāk – Noteikumi) nosaka kārtību, kādā organizējama Kustamās mantas izsole atbilstoši Publiskas personas mantas atsavināšanas likumam.
   2. Izsoli organizē Ogres novada pašvaldības mantas novērtēšanas un izsoles komisija (turpmāk – komisija) pamatojoties uz Ogres novada pašvaldības 2024.gada 30.maija domes lēmumu Nr.8; 40.punkts “**Par transportlīdzekļa CITROEN BERLINGO atsavināšanu**”.
   3. Izsole: **elektroniska ar augšupejošu soli**.
   4. Izsoles kārta: **2. (otrā)**.
   5. Izsole sākas elektronisko izsoļu vietnē <https://izsoles.ta.gov.lv> **07.08.2024. plkst.13:00 un noslēdzas 27.08.2024. plkst.13:00**.
   6. Pieteikšanās izsolei **līdz 17.08.2024. plkst.23:59.**
   7. Nosolītās summas apmaksas termiņš **10.09.2024.**
   8. Kustamās mantas izsoles sākumcena – **200.00 EUR (divi simti *euro*, 00 centi) bez pievienotās vērtības nodokļa**. Pirkuma līguma slēgšanas brīdī Transportlīdzekļa nosolītā summa tiek aplikta ar PVN.
   9. Nodrošinājuma nauda – 10% no Kustamās mantas nosacītās cenas, t.i., **20** **EUR** (divdesmit *euro*) – kas jāieskaita Ogres novada pašvaldības (reģ.Nr.90000024455) kontā: Valsts Kase, Nr. LV25TREL9800890740210, TRELLV22, maksājuma mērķī norādot – izsoles nodrošinājums CITROEN BERLINGO, ar valsts numuru GV6389 Nodrošinājuma nauda uzskatāma par ieskaitītu, ja attiecīgā naudas summa ir saņemta iepriekš norādītajā bankas kontā.
   10. Izsoles solis – **50** **EUR** (piecdesmit *euro*).
   11. Rīkotāja (komisijas) dalības maksa – nav paredzēta.
   12. Maksāšanas līdzekļi - 100% *euro*.
   13. Sludinājumi par Nekustamā īpašuma izsoli publicējami oficiālajā izdevumā “Latvijas Vēstnesis”, Ogres novada pašvaldības mājaslapā internetā un Tiesu administrācijas pārziņā esošajā elektronisko izsoļu vietnē e-izsoles.
2. **Kustamās mantas raksturojums**
   1. Reģistrācijas Nr. GV6389
   2. Marka, modelis – CITROEN BERLINGO
   3. Dzinēja jauda, kW– 55.
   4. Izlaiduma gads - 2007.g.
   5. Degviela – Benzīns.
   6. Šasijas Nr. - VF7GJKFWC93478554
   7. Krāsa – Balta
   8. Reģ.apliecības Nr. AF 3796430.
   9. **Īpašas piezīmes:** Automašīnas stāvoklis:

* **Transportlīdzeklis cietis ceļu satiksmes negadījumā**.
* Virsbūve caurrūsējusi, deformēta.
* Krāsojums bojāts.
* Salons kopts.
* **Saskaņā ar Valsts policijas Rīgas reģiona pārvaldes Satiksmes administratīvo pārkāpumu izmeklēšanas biroja vēstuli Transportlīdzeklim ir anulēta atļauja piedalīties ceļu satiksmē un tā ekspluatācija līdz trūkumu vai bojājumu novēršanai ir aizliegta.**
* **Transportlīdzeklis ir transportējams ar evakuatoru**.
* **Transportlīdzeklis tiek atsavināts rezerves daļām**.
  1. Pašvaldībai un tās iestādēm, pagastu pārvaldēm un to padotībā esošajām iestādēm transportlīdzeklis nav nepieciešams to funkciju nodrošināšanai, jo nepieciešami lieli ieguldījumi, lai nodrošinātu transportlīdzekļa ekspluatāciju.
  2. Sīkāka informācija par Kustamo mantu: **Ogres novada Sociālā dienesta Saimniecības nodaļas vadītājs Armands Skarbulis 29456038.** Informācija par izsoles norisi pa tālruni (+371) 65068789.

1. **Izsoles priekšnoteikumi**
   1. Par izsoles dalībnieku var kļūt jebkura fiziskā vai juridiskā persona, kura atbilstoši Latvijas Republikas spēkā esošajiem normatīvajiem aktiem ir tiesīga iegūt īpašumā Kustamo mantu un, kura līdz šo noteikumu 1.6.punktā minētajam datumamir iemaksājusi 1.9.punktā minēto nodrošinājumu un autorizēta dalībai izsolē.
   2. Izsolē nevar piedalīties, ja personai, tās valdes vai padomes loceklim, patiesā labuma guvējam, pārstāvēt tiesīgajai personai vai prokūristam, vai personai, kura pilnvarota pārstāvēt personu darbības, kas saistītas ar filiāli, vai personālsabiedrības biedriem, tās valdes vai padomes loceklim, patiesā labuma guvējam, ir noteiktas Latvijai saistošas starptautiskās vai nacionālās sankcijas (informācija atrodama sankciju subjektu sarakstos, t.sk.: Finanšu izlūkošanas dienesta[[1]](#footnote-1) un/vai starptautisko attīstības banku (Pasaules Bankas[[2]](#footnote-2), Eiropas Rekonstrukcijas un attīstības bankas[[3]](#footnote-3), ASV OFAC[[4]](#footnote-4)) sankciju subjektu saraksti, Lursoft.lv) vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
2. **Izsoles pretendentu reģistrēšana Izsoļu dalībnieku reģistrā**
   1. Pretendentu reģistrācija notiek 1.5.punktā norādītājā laikā un vietnē.
   2. Izsoles pretendenti – fiziska vai juridiska persona, kura vēlas savā vai citas fiziskas vai juridiskas personas vārdā pieteikties izsolei, elektronisko izsoļu vietnē <https://izsoles.ta.gov.lv> norāda visu reģistrācijas formā pieprasīto informāciju.
   3. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
   4. Ziņas par personu iekļauj Izsoļu dalībnieku reģistrā, saskaņā ar personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu *"Par e-izsoļu vietnes dalībnieka dalību konkrētā izsolē"* un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.
   5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
   6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
   7. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
   8. Izsoles pretendents netiek reģistrēts, ja:
      1. nav izpildīti visi šo noteikumu 4.2.punktā minētie norādījumi;
      2. uz izsoles dienu ir ierosināta pretendenta maksātnespēja vai tā saimnieciskā darbība ir apturēta;
      3. saņemta informācija par pretendenta nenokārtotajiem parādiem, kas var būt par iemelsu tā maksātnespējas ierosināšanai.
   9. Izsoles rīkotāji nav tiesīgi sniegt informāciju pretendentiem par citiem izsoles pretendentiem.
3. **Izsoles norise**
   1. Izsole sākas 1.5.punktā norādītājā laikā un vietnē.
   2. Izsolei autorizētie dalībnieki drīkst izdarīt solījumus visā izsoles norises laikā.
   3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
   4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00.
   5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
   6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
   7. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina septiņu dienu laikā pēc izsoles.
   8. Izsoles dalībniekiem, kuri piedalījušies izsolē, bet nav nosolījuši izsoles Objektu, 5 (piecu) darba dienu laikā tiek atmaksāts izsoles nodrošinājums, izņemot juridisku personu, kura nosolījusi visaugstāko cenu, bet kurai konstatēti šo noteikumu 3.1.punktā un 3.2.punktā minētie nosacījumi, kā rezultātā tā zaudē iesniegto nodrošinājumu.
   9. Izsole tiek atzīta par nenotikušu un nodrošinājums tiek atmaksāts visiem izsoles dalībniekiem, ja neviens no viņiem nav pārsolījis izsoles sākumcenu.
4. **Izsoles rezultātu apstiprināšana un līguma noslēgšana**
   1. Izsoles komisija 7 (septiņu) darba dienu laikā izsniedz paziņojumu par pirkuma summu.
   2. Izsoles dalībniekam, kurš nosolījis augstāko cenu, līdz 1.7.punktā norādītajam datumam jāpārskaita norādītajā kontā pirkuma summu, kas atbilst starpībai starp augstāko nosolīto cenu un iemaksāto nodrošinājumu.
   3. Ja kustamo mantu nosolījušais izsoles dalībnieks šo noteikumu 1.7.punktā noteiktajā termiņā nav norēķinājies šo noteikumu 6.2.punktā minētajā kārtībā, viņš zaudē tiesības uz nosolīto īpašumu. Izsoles nodrošinājums attiecīgajam dalībniekam netiek atmaksāts.
   4. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības 2 (divu) nedēļu laikā no paziņojuma saņemšanas dienas paziņot izsoles rīkotājam par īpašuma pirkšanu par paša solīto augstāko cenu un 1 (viena) mēneša laikā no izsoles rīkotāja paziņojuma saņemšanas dienas samaksāt nosolīto naudas summu uz norādīto bankas kontu.
   5. Ja 6.4.punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu.
   6. Lēmumu par turpmāko atsavināšanas procesu pieņem izsoles komisija.
   7. Pirkuma līgumu pircējs paraksta 30 (trīsdesmit) dienu laikā pēc izsoles rezultātu apstiprināšanas Ogres novada pašvaldībā.
   8. Pirkuma līgumu pašvaldības vārdā paraksta Ogres novada pašvaldības domes pilnvarota persona.
5. **Nenotikusi izsole**
   1. Izsole atzīstama par nenotikušu, ja:
      1. uz izsoli nav autorizēts neviens izsoles dalībnieks;
      2. izsole bijusi izziņota, pārkāpjot šos noteikumus vai Publiskas personas mantas atsavināšanas likuma nosacījumus;
      3. tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
      4. neviens izsoles dalībnieks nav pārsolījis izsoles sākumcenu;
      5. vienīgais izsoles dalībnieks, kurš nosolījis izsolāmo īpašumu, nav parakstījis izsolāmā īpašuma pirkuma līgumu;
      6. neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā;
      7. izsolāmo mantu nopirkusi persona, kurai nav bijušas tiesības piedalīties izsolē.
6. **Komisijas lēmuma pārsūdzēšana**
   1. Izsoles dalībniekiem ir tiesības iesniegt sūdzību Ogres novada pašvaldībai par komisijas veiktajām darbībām 5 (piecu) dienu laikā no attiecīgā lēmuma pieņemšanas vai izsoles dienas.
   2. Ja Komisijas lēmumi tiek pārsūdzēti, attiecīgi pagarinās šajos Noteikumos noteiktie termiņi.
   3. Izsoles rezultātus apstiprina Ogres novada pašvaldības mantas novērtēšanas un izsoles komisijas priekšsēdētājs.
7. **Īpašie noteikumi**
   1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.
   2. Visus izdevumus par nosolītā īpašuma pārreģistrāciju sedz pircējs.
   3. Izsoles pretendenti, dalībnieki piekrīt, ka komisija veic personas datu apstrādi, pārbaudot sniegto ziņu patiesumu.
8. **Iegūto personas datu apstrāde**
   1. Iegūtie personas dati tiek apstrādāti ievērojot Fizisko personu datu apstrādes likuma 25.panta pirmo, trešo un ceturto daļu, Eiropas Parlamenta un Padomes 2016.gada 27.aprīļa regulas (ES) [2016/679](http://eur-lex.europa.eu/eli/reg/2016/679/oj/?locale=LV) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu [95/46/EK](http://eur-lex.europa.eu/eli/dir/1995/46/oj/?locale=LV) (Vispārīgā datu aizsardzības regula) 6.panta 1.punktu), ar mērķi noslēgt pirkuma līgumu ar izsoles uzvarētāju.

Izsoles noteikumus sagatavoja

Ogres novada pašvaldības mantas novērtēšanas un izsoles komisija

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. <https://sankcijas.fid.gov.lv/> [↑](#footnote-ref-1)
2. <https://www.worldbank.org/en/projects-operations/procurement/debarred-firms> [↑](#footnote-ref-2)
3. <https://www.ebrd.com/ineligible-entities-list.html> [↑](#footnote-ref-3)
4. <https://sanctionssearch.ofac.treas.gov/> [↑](#footnote-ref-4)